કોઈ બાપ ને લારી ઢસડીને રાતે સુકો રોટલો લાવવા સીક્કા ભેગા ક્રરવાના હોય છે, કોઈ બાપને રીક્ષા ફેરવી ફેરવીને થાકેલા પંડે આવીને પણ ઘરનો કંકાસ સાંભળવાનો હોય છે. કોઈ બાપને હીરાના કારખાના માં કામ નથી થતુ એવી ઘરે આવીને હૈયારળ કાઢવાની હોય છે. એને આખા દિવસની માથાકુટ સાથે ઘરે આવીને બે પ્રેમની વાતો કરીને પ્રેમની એનાસીન લેવાની હોય છે. એના સ્વભાવ માં કઠોરતા નથી જ. આપણે બધાએ ચગાવી મારેલુ છે કે બાપ હંમેશા કઠોર હોય છે.